**Noteikumu projekts „ Kredīta starpnieku un kredīta starpnieku pārstāvju reģistrācijas noteikumi” sākotnējās ietekmes novērtējuma ziņojums**

**(anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts „Kredīta starpnieku un kredīta starpnieku pārstāvju reģistrācijas noteikumi” (turpmāk – Noteikumu projekts) izstrādāts, lai:  - izpildītu Patērētāju tiesību aizsardzības likuma 8.2 panta trešajā daļā iekļauto deleģējumu;  - ieviestu Latvijas tiesību aktos Eiropas Parlamenta un Padomes 2014.gada 4.februāra direktīvas 2014/17/ES *par patērētāju kredītlīgumiem saistībā ar mājokļa nekustamo īpašumu un ar ko groza Direktīvas 2008/48/EK un 2013/36/ES un Regulu (ES) Nr. 1093/2010* (turpmāk – Direktīva 2014/17/ES) prasības. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.gada 4.februārī tika pieņemta Direktīva 2014/17/ES, lai nodrošinātu pārredzamāku un efektīvāku mājokļu kredītu tirgu ES dalībvalstīs. Latvijai kā ES dalībvalstij jānodrošina Direktīvā 2014/17/ES noteikto prasību pārņemšana nacionālajos tiesību aktos līdz 2016.gada 21.martam.  Saskaņā ar Direktīvas 2014/17/ES 3.pantu tajā noteiktās prasības ir attiecināmas uz kreditēšanas līgumiem, kas ir nodrošināti ar hipotēku vai citu salīdzināmu nodrošinājumu, ko parasti izmanto dalībvalstī attiecībā uz mājokļa nekustamo īpašumu, vai kas ir nodrošināti ar tiesībām, kuras saistītas ar mājokļa nekustamo īpašumu un kredītlīgumiem, kuru mērķis ir iegūt vai saglabāt īpašumtiesības uz zemi vai esošu vai plānotu ēku. Šī direktīva neliedz dalībvalstīm saglabāt vai ieviest stingrākus noteikumus, lai aizsargātu patērētāju tiesības.  Cita starpā Direktīva 2014/17/ES paredz noteikt regulējumu kredīta starpniekiem un kredīta starpnieku pārstāvjiem, paredzot ieviest kredīta starpnieku un kredīta starpnieku pārstāvju reģistrēšanas sistēmu, kas nodrošinātu Eiropas pasu režīmu un atzīšanu ES dalībvalstīs reģistrētiem starpniekiem. Tāpat paredzēti papildus kredīta starpnieku un kredīta starpnieku pārstāvju pienākumi patērētāju informēšanā un uzraudzības iestāžu sadarbības mehānisms.  Kredīta starpniekiem un kredīta starpnieku pārstāvjiem ir liela nozīme hipotekārajā kreditēšanā. Tieši kredīta starpnieks un kredīta starpnieka pārstāvis konsultē patērētāju, sameklē potenciālo kredīta devēju un piedāvā viņa vārdā sagatavot un noslēgt līgumu. Kredīta starpnieku un kredīta starpnieku pārstāvju loks ir plašs - tie var būt gan finanšu brokeri, gan mākleri, gan privātpersonas, kas attiecīgi vienojušās ar kredīta devēju par hipotekāro kredītu piedāvāšanu patērētājiem.  Jau šobrīd normatīvie akti izvirza atsevišķas prasības kredītā starpniekiem, piemēram, pienākumu sniegt informāciju par sevi un kredīta devēju, ko pārstāv, pienākums izskaidrot patērētājam līguma nosacījumus. Tomēr regulējums ir nepietiekams, tāpēc Direktīva 2014/17/ES nodrošina patērētājam papildu aizsardzību.  2016.gada 9.jūnijā Saeima apstiprināja grozījumus Patērētāju tiesību aizsardzības likumā, kas nosaka kredīta starpnieka un kredīta starpnieka pārstāvja termina skaidrojumu, pienākumu rīkoties godīgi, taisnīgi, pārredzami un profesionāli, ņemot vērā patērētāja tiesības un intereses, atalgojuma politikas veidošanu hipotekārās kreditēšanas jomā, nosaka minimālās zināšanu un kompetences prasības, pienākumu kredīta starpniekiem un kredīta starpnieku pārstāvjiem reģistrēties Patērētāju tiesību aizsardzības centrā. Lai izstrādātu detalizētu kārtību kredīta starpnieku un kredīta starpnieku pārstāvju reģistrācijai, atzīšanai un atsaukšanai likuma 8.2 panta trešajā daļā paredzēts deleģējums Ministru kabinetam izdot attiecīgus Ministru kabineta noteikumus.  Atbilstoši minētajiem grozījumiem Patērētāju tiesību aizsardzības likumā kreditēšanas starpnieks, ir fiziska vai juridiska persona, kas nedarbojas kā kredīta devējs un savas saimnieciskās vai profesionālās darbības ietvaros par maksu (kas saskaņā ar noslēgto vienošanos var būt naudas veidā vai jebkādā citā finansiālas atlīdzības veidā) veic kādu no šādām darbībām:  1) piedāvā kreditēšanas līgumus patērētājiem vai iepazīstina ar tiem;  2) kredīta devēja vārdā slēdz kreditēšanas līgumus ar patērētājiem;  3) sniedz palīdzību patērētājiem, veicot ar kreditēšanas līgumiem saistītus sagatavošanas darbus (kredīta, kura atmaksa nodrošināta ar nekustamo īpašumu, gadījumā arī citus pirmslīguma administratīvus darbus).  Savukārt kredīta starpnieka pārstāvis ir fiziska vai juridiska persona, kas veic kredīta starpnieka pienākumus un rīkojas tikai viena kredīta starpnieka vārdā, un par to uzņemas pilnu atbildību.  Lai pilnībā pārņemtu Direktīvas 2014/17/ES prasības attiecībā uz kredītā starpnieka un kredīta starpnieku pārstāvjiem, izstrādāts Noteikumu projekts, kas paredz noteikt kārtību, kādā kredīta starpnieki un kredīta starpnieku pārstāvji tiek reģistrēti reģistrā un izslēgti no reģistra, reģistrā iekļaujamo ziņu apjomu un to aktualizēšanas kārtību, profesionālās darbības civiltiesiskās atbildības apdrošināšanas nosacījumus, reģistrācijas valsts nodevas un ikgadējās uzraudzības valsts nodevas apmēru un tās samaksas kārtību, kārtību, kādā notiek sadarbība ar citu Eiropas Savienības dalībvalstu kompetentajām iestādēm, kā arī prasības kredīta starpniekiem un kredīta starpnieku pārstāvjiem.  Noteikumu projekts paredz, ka kredīta starpnieku un kredīta starpnieku pārstāvju reģistrāciju reģistrā, izslēgšanu no reģistra un reģistrā iekļautās informācijas aktualizēšanu veic Patērētāju tiesību aizsardzības centrs, kam ir tiesības arī sniegt norādījumus kredīta starpniekiem un kredīta starpnieku pārstāvjiem par darbībām, kas jāveic, lai nodrošinātu darbības atbilstību normatīvo aktu prasībām.  Noteikumu projekta II. nodaļa paredz noteikt prasības, kādām jāatbilst kredīta starpniekam un kredīta starpnieka pārstāvim, lai to varētu iekļaut reģistrā, piemēram, atbilstību Patērētāju tiesību aizsardzības likumā noteiktajām minimālajām zināšanu un kompetences prasībām, atbilstību datu apstrādes prasībām, atalgojuma sistēmas atbilstība, atbilstību labas reputācijas u.c. prasībām. Kredīta starpnieku un kredīta starpnieka pārstāvi nevar iekļaut reģistrā, ja kredīta starpnieks vai kredīta starpnieka pārstāvis pēdējo triju gadu laikā ir bijis izslēgts no reģistra par būtiskiem vai sistemātiskiem pārkāpumiem patērētāju tiesību aizsardzības jomā. Par būtiskiem uzskatāmi tādi pārkāpumi, kas ir ietekmējuši plašu patērētāju loku vai radījušas ievērojamu, kaitējumu patērētāju ekonomiskajām interesēm. Ar sistemātiskiem pārkāpumiem saprotam pārkāpumi, kas ietekmējuši patērētāju ekonomiskās intereses garākā laika posmā vai veikti atkāroti par to pašu.  Iekšlietu ministrijas Informācijas centrs saskaņā ar projekta 7.3.apakšpunktu sniegs valsts informācijas sistēmā esošās projekta 5.2. un 5.4.apakšpunktā noteiktās ziņas (par personas saukšanu pie administratīvās atbildības, kas minētas Latvijas Administratīvo pārkāpumu kodeksa divpadsmitajā nodaļa, divpadsmita "a" nodaļā, divpadsmit "c" nodaļā un divpadsmit "d" nodaļā un par personām, kuras notiesātas par Krimināllikuma XIX, XXII un XXIV nodaļā paredzēto noziedzīgo nodarījumu izdarīšanu un kurām sodāmība nav dzēsta.)  Līdz šim informāciju par personas sodāmību no Iekšlietu ministrijas Informācijas centra uzturētā sodu reģistra Patērētāju tiesību aizsardzības centrs iegūst pamatojoties uz 2013.gada 22.aprīļa starpresoru vienošanos Nr. SV-2013/150 “Starpresoru vienošanās par valsts informācijas sistēmas “Sodu reģistrs” lietošanu”. Tā kā minētā vienošanās neparedz informācijas apriti par personām, kas veic kredīta starpnieka vai kredīta starpnieka pakalpojumus, pēc Noteikumu projekta spēkā stāšanas būs nepieciešams veikt precizējumus starpresoru vienošanās, lai paredzētu iespēju šādas informāciju saņemt.  Noteikumu projekta III. nodaļa nosaka kredīta starpnieku un kredīta starpnieku pārstāvju reģistrācijas kārtību – procedūru, kādā tiek iesniegti un izskatīti iesniegumi par reģistrāciju, tai nepieciešamie dokumenti, to izskatīšanas un lēmumu pieņemšanas process. Lēmums par kredīta starpnieka vai kredīta starpnieka pārstāvja iekļaušanu vai atteikumu iekļaut reģistrā tiek pieņemts un paziņots adresātam Administratīvā procesa likumā un Paziņošanas likumā noteiktajā kārtībā.  Noteikumu projekta IV.nodaļa nosaka reģistrā iekļaujamās ziņas par kredītu starpniekiem un kredīta starpnieku pārstāvjiem. Regulējuma mērķis ir nodrošināt, ka patērētājiem ir iespēja noskaidrot, vai attiecīgais kredīta starpnieks vai kredīta starpnieka pārstāvis atbilst normatīvajos aktos noteiktajām kvalitātes prasībām, kā arī vai attiecīgais kredīta starpnieks vai pārstāvis ir tiesīgs nodarboties ar kredīta starpniecības pakalpojumiem. Reģistrā iekļauj ne tikai ziņas par pašu kredīta starpnieku vai kredīta starpnieku pārstāvi, bet arī par tā darbiniekiem, kas ir iesaistīti kredīta starpniecības pakalpojumu sniegšanā. Tāpat arī patērētājam būs iespēja noskaidrot, kādus kredīta devējus kredīta starpnieks vai kredītu starpnieku pārstāvis pārstāv, kā arī vai tas darbojas tikai Latvijas Republikas teritorijā vai arī citās ES dalībvalstīs. Atbilstoši izstrādātajam regulējumam kredīta starpniekam un kredīta starpnieku pārstāvim ir pienākums sniegt reģistrā iestādei informāciju, ja ir notikušas izmaiņas reģistrā iekļautajās ziņās.  Noteikumu V.nodaļa nosaka pienākumu kredīta starpniekam un kredītu starpnieku pārstāvim apdrošināt savu profesionālās darbības civiltiesisko atbildību. Atbilstoši Eiropas Komisijas deleģētās regulas Nr.1125/2014, ar ko papildina Eiropas Parlamenta un Padomes Direktīvu 2014/17/ES attiecībā uz regulatīvajiem tehniskajiem standartiem par profesionālās darbības civiltiesiskās atbildības apdrošināšanas vai salīdzināmas garantijas, kādai jābūt kredīta starpniekiem, minimālo naudas summu (tālāk tekstā - deleģētā regula), prasībām profesionālās darbības civiltiesiskās apdrošināšanas minimālajam apdrošināšanas limitam ir jābūt ne mazākam par 460 000 *euro* par katru atsevišķu apdrošināšanas gadījumu un kopā ne mazākam par 750 000 *euro* par visām prasībām kalendārajā gadā. Lai arī Direktīva 2014/17/ES paļauj, ka profesionālās darbības civiltiesiskās atbildības adrošināšanas vietā var tikt izmantots arī alternatīvs nodrošinājums, kā piemēram, bankas garantija, praksē nav iedomājama situācija, ka kāds kredīta starpnieks vai kredīta starpnieka pārstāvis spētu iesaldēt savu līdzekļus 750 000 *euro* apmērā. Noteikumu projekts paredz arī, ka profesionālas darbības civiltiesiskai apdrošināšana ir jābūt spēkā ne tikai Latvijas Republikas teritorijā, bet arī citās Eiropas Savienības valstīs, ja kredīta starpniecības pakalpojumi tiek sniegti citu Eiropas Savienības valstu patērētājiem. Noteikumi arī pieļauj, ka kredīta starpnieka vai kredīta starpnieka pārstāvja profesionālās darbības civiltiesisko apdrošināšanu var apdrošināt arī kredīta devējs vai kredīta starpnieks attiecībā uz kredīta starpnieka pārstāvi.  Noteikumu projekta VI. nodaļa paredz noteikt nodevu apmēru un maksāšanas kārtību. 2016.gada 9.jūnijā pieņemtie grozījumi Patērētāju tiesību aizsardzības likumā paredz ieviest reģistrācijas un ikgadējo uzraudzības valsts nodevu kredīta starpniekiem un kredītu starpnieku pārstāvjiem, kas piedāvā patērētājam kredītu, kura atmaksa nodrošināta ar nekustamā īpašuma hipotēku vai kura mērķis ir iegūt vai saglabāt īpašumā tiesības uz nekustamo īpašumu. Plānotais reģistrācijas valsts nodevas apmērs juridiskajām personām ir 1000 *euro*, savukārt fiziskām personām 500 *euro*. Ikgadējās uzraudzības valsts nodevas apmērs juridiskajām personām plānots 500 *euro* apmērā, fiziskām personām – 250 *euro* apmērā. Ieņēmumi no valsts nodevas par kredīta starpnieku un kredīta starpnieku pārstāvju reģistrāciju plānoti pieņemot, ka reģistrācijai pieteiksies 10 juridiskas personas, attiecīgi veidojot ieņēmumus valsts budžeta *10 000* *euro* apmērā, un 20 fiziskas personas, attiecīgu veidojot ieņēmumus valsts budžeta *10 000* *euro* apmērā. Ieņēmumi no ikgadējās valsts nodevas par kredīta starpnieku un kredīta starpnieku pārstāvju uzraudzību plānoti *10 000* *euro* apmērā, katru gadu.  Noteikumu projekts paredz, ja reģistrācija tiek atteikta vai kredīta starpnieks vai kredīta starpnieku pārstāvis tiek izslēgts no reģistra, tā samaksāto valsts nodevu par kredīta starpnieka vai kredīta starpnieka pārstāvja reģistrāciju vai kredīta starpnieka vai kredīta starpnieka pārstāvja ikgadējo uzraudzību neatmaksā. Nodeva netiek atmaksāta ņemot vērā izmaksas, kas rodas reģistra iestādei kredīta starpniek vai kredīta starpniekā pārstāvja reģistrācijai un uzraudzībai (apt. 49 775 *euro* gadā). Precīzs izmaksu apmērs nav nosakāms, ņemot vērā, ka katra kredīta starpnieka vai kredīta starpnieka pārstāvja uzraudzībā iesaistīto resursu apmērs ir atšķirīgs.  Ja kredīta starpnieks vai kredīta starpnieka pārstāvis pārmaksās vai nepareizi iemaksās valsts nodevas, tad atbilstoši likumam “Par nodokļiem un nodevām” 28.2pantam Valsts ieņēmumu dienests tās atmaksās.  Noteikumu projekta VII. nodaļa paredz gadījumus, kuros kredīta starpnieks vai kredīta starpnieka pārstāvis var tikt izslēgts no reģistra. Kredīta starpnieku vai kredīta starpnieka pārstāvi var izslēgt no reģistra, pēc paša kredīta starpnieka vai kredīta starpnieka iniciatīvas, iesniedzot attiecīgu lūgumu reģistra iestādei, kā arī pēc reģistra iestādes iniciatīvas, ja ir konstatētas neatbilstības normatīvo aktu prasībām kredīta starpnieka vai kredīta starpnieka pārstāvja darbībā. Kredīta starpnieku un kredīta starpnieka pārstāvi var izslēdz no reģistra arī par būtiskiem vai sistemātiskiem patērētāju tiesību aizsardzību vai fizisko personu datu aizsardzību regulējošo normatīvo aktu pārkāpumiem. Par būtiskiem uzskatāmi tādi pārkāpumi, kas ir ietekmējuši plašu patērētāju loku un radījušas ievērojamu kaitējumu patērētāju ekonomiskajām interesēm vai būtiski skartas personas tiesības uz tās datu neaizskaramību. Ar sistemātiskiem pārkāpumiem saprotam pārkāpumi, kas ietekmējuši patērētāju ekonomiskās intereses garākā laika posmā vai veikti atkāroti par to pašu.  Kredīta starpnieks vai kredīta starpnieka pārstāvis tiek izslēgts no reģistra ar reģistra iestādes lēmumu. Lēmums par kredīta starpnieka vai kredīta starpnieka pārstāvja izslēgšanu no reģistrā tiek pieņemts un paziņots adresātam Administratīvā procesa likumā un Paziņošanas likumā noteiktajā kārtībā. Saskaņā ar Administratīvā procesa likuma 185.panta ceturtās daļas 10.punktu reģistra iestādes lēmuma pārsūdzēšana neaptur tā izpildi, ņemot vērā, ka kredīta starpniecības pakalpojumu turpināšana pēc kredīta starpnieka vai kredīta starpnieka pārstāvja izslēgšanas no reģistra var kaitēt kredīta starpniecības pakalpojumu saņēmēju interesēm.  Noteikumu projekta VIII.nodaļa nosāka pienākumu kredīta starpniekam uzraudzīt kredīta starpnieka pārstāvja darbību, kā arī divreiz gadā sniegt reģistra iestādei informāciju par noslēgto līgumu skaitu ar patērētājiem, par summām, kas tiek prasītas par starpniecības pakalpojumiem, informāciju par noslēgtajiem kreditēšanas līgumiem, kā arī citu informāciju, kura nepieciešama reģistra iestādei, lai veiktu pilnvērtīgu analīzi par kredīta starpniecības pakalpojumu tirgu. Informāciju par kredīta starpnieka pārstāvja veiktajām darbībām iesniedz kredīta starpnieks.  Noteikumu IX.nodaļa nosaka, kārtību, kādā tiek veikta kredītu starpnieku un kredīta starpnieku pārstāvju darbības uzraudzība. Ir izšķiramas divu veidu uzraudzības. To ko reģistra iestāde veic attiecībā uz kredīta starpnieku vai kredīta starpnieka pārstāvi, kurš reģistrēts reģistra iestādē un kredīta starpnieku vai kredīta starpnieka pārstāvi, kas reģistrēts citā ES dalībvalstī, bet savu darbību veic Latvijas Republikas teritorijā, ievērojot brīvu pakalpojumu sniegšanas brīvību. Latvijas Republikā reģistrēta kredīta starpnieka vai kredīta starpnieka darbības uzraudzību citās ES dalībvalstīs veic caur mātes kompāniju, kas atrodas Latvijas Republikā, kā arī saņemot citu ES dalībvalstu kompetento iestāžu informāciju par pārkāpumiem attiecīgajā ES dalībvalstī. Ja kredīta starpnieks vai kredīta starpnieka pārstāvis ir reģistrēts citā ES dalībvalstī, bet sniedz pakalpojums Latvijas Republikas teritorijā, tad par patērētāju kreditēšanu regulējošo normatīvo aktu pārkāpumiem, kas nosaka profesionālās ētikas, zināšanas un kompetences prasības, prasības reklāmai, informācijas sniegšanai patērētājam un gada procentu likmes aprēķināšanas prasības, uzraudzību veic reģistra iestāde vienlaikus informējot attiecīgās ES dalībvalsts kompetento uzraudzības iestādi. Savukārt, ja citā ES dalībvalstī reģistrēts kredīta starpnieks vai kredīta starpnieka pārstāvis, kas darbību veic Latvijas Republikas teritorijā, pārkāpj citas patērētāju kreditēšanu regulējošo normatīvo aktu prasības, par to tiek informēta attiecīgās ES dalībvalsts kompetentā iestāde, kas veic visas nepieciešamās darbības, lai pārtrauktu kredīta starpnieka prettiesiskās darbības. Ja pēc attiecīgās ES dalībvalsts norādījumiem, kredīta starpnieks vai kredīta starpnieka pārstāvis nepārtrauc savu normatīvajiem aktiem neatbilstošo komercpraksi, reģistra iestāde ir tiesīga veikt nepieciešamās darbības, lai šādu komercpraksi pārtrauktu.  Noteikumu X.nodaļa nosaka sadarbības kārtību starp reģistra iestādi un citu ES dalībvalstu kredītu starpnieku un kredīta starpnieku pārstāvju uzraudzības institūcijām. Reģistra iestāde sniedz informāciju citu ES dalībvalstu kredītu starpnieku vai kredītu starpnieku uzraudzības institūcijām par kredīta starpniekiem un kredītu starpnieku pārstāvjiem, kas reģistrēti Latvijas Republikā un plāno vai ir uzsākuši savu darbību citās ES dalībvalstīs. Savukārt citas ES dalībvalsts kredītu starpnieku vai kredītu starpnieku uzraudzības institūcija sniedz informāciju reģistra iestādei par citā ES dalībvalstī reģistrētiem kredītu starpnieku un kredīta starpnieku pārstāvjiem, kas savu darbību plāno vai uzsākuši Latvijas Republikas teritorijā. Tāpat arī X.nodaļa paredz, reģistra iestādes sadarbības kārtību kredīta starpniecības pakalpojumu uzraudzībā.  Atsevišķas prasības kredīta starpniekiem un kredīta starpnieku pārstāvjiem attiecībā uz informācijas sniegšanu patērētājam, ko nosaka Direktīva 2014/17/ES, tiks noteiktas arī ministru kabineta noteikumu projektā “Noteikumi par patērētāja kreditēšanu” (VSS-697), kas aizstās Ministru kabineta 2010.gada 28.decembra noteikumos Nr.1219 “Noteikumi par patērētāju kreditēšanu”, kuros ir pārņemtas arī Eiropas Parlamenta un Padomes Direktīvas 2008/48/EK par patēriņa kredītlīgumiem un ar ko atceļ Direktīvu 87/102/EEK prasības.  Saskaņā ar Patērētāju tiesību aizsardzības likuma pārejas noteikumu 33.punktu Noteikumu projektam ir jāstājas spēkā  vienlaikus ar attiecīgiem grozījumiem likumā "[Par nodokļiem un nodevām](http://likumi.lv/ta/id/33946-par-nodokliem-un-nodevam)", bet ne vēlāk kā 2017.gada 1.janvārī. Savukārt pienākums kredītu starpniekiem un kredītu starpnieku pārstāvjiem reģistrēties reģistrā, saskaņā ar Patērētāju tiesību aizsardzības likuma pārejas noteikumu 32.pantu stājas spēkā no 2017.gada 1.martā. |
| 3. | Projekta izstrādē iesaistītās institūcijas | Pamatojoties uz Ekonomikas ministrijas 2014.gada 11.jūlija rīkojumu Nr.134 “*Par darba grupas izveidi Patērētāju kreditēšanas likumprojekta izstrādei*”, Ekonomikas ministrija izveidoja darba grupu Direktīvas 2014/17/ES ieviešanai (tālāk tekstā - Darba grupa). Noteikumu projekts izstrādāts darba grupā, kurā iekļauti pārstāvji no Tieslietu ministrijas, Finanšu ministrijas, Patērētāju tiesību aizsardzības centra, Latvijas Bankas, Finanšu un kapitāla tirgus komisijas, Latvijas Komercbanku asociācijas, Latvijas Darba devēju konfederācijas, Latvijas Tirdzniecības un rūpniecības kameras, Latvijas Nekustamo Īpašumu darījumu asociācijas, Latvijas Hipotekāro Nebanku Aizdevēju Asociācijas, Latvijas Lombardu asociācijas, Latvijas Nebanku kredītdevēju asociācijas (Latvijas Alternatīvo finanšu pakalpojumu asociācija), Latvijas Ķīlas kreditoru asociācijas, Latvijas Īpašumu vērtētāju asociācijas, Latvijas Kredītņēmēju asociācijas un Latvijas Patērētāju interešu aizstāvības asociācijas. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1) kredīta starpnieki un kredīta starpnieku pārstāvji (piemēram, finanšu brokeri, nekustamo īpašumu mākleri, privātpersonas, kas vienojušās ar kredīta devēju par hipotekāro kredītu piedāvāšanu patērētājiem, u.c.). Šobrīd nav zināms precīzs privātpersonu skaits, kas ir iesaistītas kredīta starpniecības pakalpojumu sniegšanā hipotekārās kreditēšanas jomā, jo šādi dati netiek apkopoti;  2) patērētāji (~ 1,5 miljoni Latvijas iedzīvotāju), kas ir potenciālie starpniecības pakalpojumu izmantotāji. Noteikumu projekts paredz stiprināt patērētāju aizsardzību, slēdzot patērētāju kreditēšanas līgumus ar starpnieka palīdzību.  3) PTAC darbinieki, kuriem būs jāveic jaunas funkcijas saistībā ar kredīta starpnieku un kredīta starpnieku pārstāvju reģistrēšanu, kompetences un zināšanu prasību, patērētāju informēšanas prasību, kā arī atalgojuma politikas izvērtēšanu. |
| 2. | Tiesiskā regulējuma ietekme uz tautsaimniecību un administratīvo slogu | Paredzams, ka Noteikumu projektam būs pozitīva finansiālā ietekme uz patērētājiem, jo uzlabojoties kreditēšanas videi, uzlabosies arī saistību izpildes kvalitāte, kā arī samazināsies to gadījumu skaits, kad patērētājs cieš finansiālus zaudējumus.  Noteikumu projekts paredz radīt kredīta starpnieku un kredīta starpnieku pārstāvju reģistrēšanas sistēmu, kas tādejādi palielinās administratīvo slogu tām privātpersonām, kas iesaistītas kredīta starpniecības pakalpojumu sniegšanā. Vienlaikus norādāms, ka, ņemot vērā patērētājam radīto risku no ilgtermiņa finansiālajām saistībām un to nepildīšanas sekām, šāds slogs ir samērojams ar potenciālajiem ieguvumiem patērētājam un tirgus sakārtošanas nepieciešamību.  Papildus jauna kompetence un funkcijas tiek uzliktas PTAC, kas veiks Latvijā reģistrēto kredīta starpnieku un kredīta starpnieku pārstāvju, kā arī citās ES dalībvalstīs reģistrēto kredīta starpnieku un kredīta starpnieku pārstāvju uzraudzību, kas sniegs savus pakalpojumus Latvijas teritorijā.  2016.gada 9.jūnijā Saeimā pieņemtie grozījumi Patērētāju tiesību aizsardzības likumā paredz ieviest reģistrācijas un ikgadējo uzraudzības valsts nodevu kredīta starpniekiem un kredīta starpnieku pārstāvjiem, kas piedāvā patērētājam kredītu, kura atmaksa nodrošināta ar nekustamā īpašuma hipotēku vai kura mērķis ir iegūt vai saglabāt īpašumā tiesības uz nekustamo īpašumu. Plānotais reģistrācijas valsts nodevas apmērs juridiskajām personām ir 1000 *euro*, savukārt fiziskām personām 500 *euro*. Ikgadējās uzraudzības valsts nodevas apmērs juridiskajām personām plānots 500 *euro* apmērā, fiziskām personām – 250 *euro* apmērā. Pēc nebanku kreditēšanas nozares sniegtās informācijas tirgū darbojas kopā ap 50 kredita starpnieku no kuriem, aptuveni 40 ir juridiskas personas un 10 fiziskas personas. Atbilstoši Finanšu ministrijas sniegtajai informācijai potenciālo kredīta starpnieku apgrozījums svārstās no 1000 *euro* līdz 300000 *euro*. Tajā pašā laikā atsevišķu kompāniju nelielais apgrozījums rada pamatotas šaubas vai tiek iesniegti patiesi dati par to apgrozījumu. Pēc Ekonomikas ministrijas veiktajiem aprēķiniem vidējais apgrozījums ir aptuveni 40000 *euro* gadā.  Ieņēmumi no valsts nodevas par kredīta starpnieku reģistrāciju plānoti pieņemot, ka reģistrācijai pieteiksies 10 juridiskas personas, attiecīgi veidojot ieņēmumus valsts budžeta 10 000 *euro* apmērā, un 20 fiziskas personas, attiecīgu veidojot ieņēmumus valsts budžeta 10 000 *euro* apmērā. Ieņēmumi no ikgadējās valsts nodevas par kredīta starpnieku uzraudzību plānoti 10 000 *euro* apmērā, katru gadu. Kredīta starpnieku un kredīta starpnieka pārstāvju skaita samazinājums no 50 uz 30 ir balstīts uz pieņēmumu, ka ne visi kredīta starpnieki un kredīta starpnieku pārstāvji vēlēsies turpināt savu darbību pēc regulējuma spēkā stāšanās, ņemot vērā augstās izmaksas, kas saistītas ar profesionālās darbības civiltiesiskās atbildības apdrošināšanu.  Citas administratīvās izmaksas, kas radīsies kredīta starpniekiem un kredīta starpnieku pārstāvjiem saistībā ar noteikumu projektā paredzēto prasību ieviešanu nav precīzi novērtējamas. |
| 3. | Administratīvo izmaksu monetārs novērtējums | **1. Kredīta starpniekam vai kredīta starpnieka pārstāvja administratīvo izmaksu monetārs novērtējums**  *1.1. Reģistrācijas iesnieguma sagatavošana un iesniegšana (8.punkts)*  Aprēķinos izmantoti šādi pieņēmumi:  • vidējā darba alga – 5,08 euro stundā (Centrālās statistikas pārvaldes dati: 2016.gada II.ceturksnī vidējā darba samaksa – 813 euro, 160 stundas/mēnesī);  • patērētais laiks, kas nepieciešams reģistrācijas iesnieguma iesniegšanai – 2 h;  • plānotais informācijas iesniedzēju skaits – 30 kredīta starpnieki un/vai kredīta starpnieku pārstāvji);  • informācijas sniegšanas biežums – 1;    Aprēķinam izmantota formula:  C = (f x l) x (n x b), kur  C – informāciju sniegšanas pienākumu radītās izmaksas jeb administratīvais slogs kredītu starpniekiem vai kredītu starpnieku pārstāvjiem;  f – finanšu līdzekļu apmērs, kas nepieciešams, lai nodrošinātu normatīvajā aktā paredzēto informācijas sniegšanas pienākumu izpildi (stundas samaksas likme);  l – laika patēriņš, kas nepieciešams, lai sagatavotu un iesniegtu informāciju (informācijas aizpildīšana un nosūtīšana varētu aizņemt 2 h) ;  n – to kredīta starpnieku un kredīta starpnieku pārstāvju skaits, uz kuriem attieksies normatīvajā aktā paredzētie informācijas sniegšanas pasākumi - 30;  b – cik bieži pavisam normatīvais akts paredz pienākumu sniegt informāciju;  Informācijas sniegšanas pienākumu radītās izmaksas (vidējais) jeb administratīvais slogs kredīta starpniekam vai kredīta starpnieka pārstāvim aprēķināms šādi:  C = (5,08 x 2) x (30 x 1) = 304,8 euro    Administratīvā sloga ietekme uz informācijas iesniedzējiem naudas izteiksmē, rēķinot pēc tautsaimniecībā nodarbināto vidējās algas, ir **304,8 euro.** Administratīvais slogs kredīta starpniekiem un kredīta starpnieku pārstāvjiem ir minimāls.    *1.2. Informēšana par izmaiņām reģistrā iekļautajā informācijā (14.punkts)*  Aprēķinos izmantoti šādi pieņēmumi:  • vidējā darba alga – 5,08 euro stundā (Centrālās statistikas pārvaldes dati: 2016.gada II.ceturksnī vidējā darba samaksa – 813 euro, 160 stundas/mēnesī);  • patērētais laiks, kas informācijas sagatavošanai – 1 h;  • plānotais informācijas iesniedzēju skaits – 30 kredīta starpnieki un/vai kredīta starpnieku pārstāvji);  • informācijas sniegšanas biežums – 4 reizes gadā;    Aprēķinam izmantota formula:  C = (f x l) x (n x b), kur  C – informāciju sniegšanas pienākumu radītās izmaksas jeb administratīvais slogs kredītu starpniekiem vai kredītu starpnieku pārstāvjiem;  f – finanšu līdzekļu apmērs, kas nepieciešams, lai nodrošinātu normatīvajā aktā paredzēto informācijas sniegšanas pienākumu izpildi (stundas samaksas likme);  l – laika patēriņš, kas nepieciešams, lai sagatavotu un iesniegtu informāciju (informācijas aizpildīšana un nosūtīšana varētu aizņemt 1 h) ;  n – to kredīta starpnieku un kredīta starpnieku pārstāvju skaits, uz kuriem attieksies normatīvajā aktā paredzētie informācijas sniegšanas pasākumi - 30;  b – cik bieži pavisam normatīvais akts paredz pienākumu sniegt informāciju – aptuveni 4 reizes gadā;  Informācijas sniegšanas pienākumu radītās izmaksas (vidējais) jeb administratīvais slogs kredīta starpniekam vai kredīta starpnieka pārstāvim aprēķināms šādi:  C = (5,08 x 1) x (30 x 4) = 609,6 euro  Administratīvā sloga ietekme uz informācijas iesniedzējiem naudas izteiksmē, rēķinot pēc tautsaimniecībā nodarbināto vidējās algas, ir **609,6 euro.** Administratīvais slogs kredīta starpniekiem un kredīta starpnieku pārstāvjiem ir minimāls.  *1.3. Kredīta starpnieku un kredīta starpnieku tirgus pārskata informācijas sagatavošana (32.punkts)*  Aprēķinos izmantoti šādi pieņēmumi:  • vidējā darba alga – 5,08 euro stundā (Centrālās statistikas pārvaldes dati: 2016.gada II.ceturksnī vidējā darba samaksa – 813 euro, 160 stundas/mēnesī);  • patērētais laiks, kas informācijas sagatavošanai – 1 h;  • plānotais informācijas iesniedzēju skaits – 30 kredīta starpnieki un/vai kredīta starpnieku pārstāvji);  • informācijas sniegšanas biežums – 2 reizes gadā;    Aprēķinam izmantota formula:  C = (f x l) x (n x b), kur  C – informāciju sniegšanas pienākumu radītās izmaksas jeb administratīvais slogs kredītu starpniekiem vai kredītu starpnieku pārstāvjiem;  f – finanšu līdzekļu apmērs, kas nepieciešams, lai nodrošinātu normatīvajā aktā paredzēto informācijas sniegšanas pienākumu izpildi (stundas samaksas likme);  l – laika patēriņš, kas nepieciešams, lai sagatavotu un iesniegtu informāciju (informācijas aizpildīšana un nosūtīšana varētu aizņemt 8 h) ;  n – to kredīta starpnieku un kredīta starpnieku pārstāvju skaits, uz kuriem attieksies normatīvajā aktā paredzētie informācijas sniegšanas pasākumi - 30;  b – cik bieži pavisam normatīvais akts paredz pienākumu sniegt informāciju (aptuveni 2 reizes gadā);  Informācijas sniegšanas pienākumu radītās izmaksas (vidējais) jeb administratīvais slogs kredīta starpniekam vai kredīta starpnieka pārstāvim aprēķināms šādi:  C = (5,08 x 8) x (30 x 2) = 2438,4 euro  Administratīvā sloga ietekme uz informācijas iesniedzējiem naudas izteiksmē, rēķinot pēc tautsaimniecībā nodarbināto vidējās algas, ir **2438,4 euro.** Administratīvais slogs kredīta starpniekiem un kredīta starpnieku pārstāvjiem ir minimāls.  **Kopējās kredīta starpnieka vai kredīta starpnieka pārstāvja izmaksas ir 3352,8 euro.**  **2. Reģistra iestādes administratīvo izmaksu monetārs novērtējums**  *Informācijas ievietošana reģistra iestādes tīmekļa vietnē (11., 15. un 29.punkts)*  Aprēķinos izmantoti šādi pieņēmumi:   * PTAC darbinieka atalgojums – 8,04 euro stundā (26.3.saime, IIIB līmenis, 10.mēnešalgu grupa (1 amata vieta) 1287 euro mēnesī, 160 stundas/mēnesī); * patērētais laiks, kas informācijas publicēšanai PTAC tīmekļa vietnē – 1 h; * plānotais informācijas iesniedzēju skaits – 30; * informācijas sniegšanas biežums – 5;   Aprēķinam izmantota formula:  C = (f x l) x (n x b), kur  C – informāciju sniegšanas pienākumu radītās izmaksas jeb administratīvais slogs reģistra iestādei;  f – finanšu līdzekļu apmērs, kas nepieciešams, lai nodrošinātu normatīvajā aktā paredzēto informācijas sniegšanas pienākumu izpildi (stundas samaksas likme);  l – laika patēriņš, kas nepieciešams, lai ievietotu informāciju tīmekļa vietnē (aptuveni 1 h);  n – to kredīta starpnieku un kredīta starpnieku pārstāvju skaits, kuri iesniegs informāciju - 30;  b – cik bieži pavisam normatīvais akts paredz pienākumu aktualizēt informāciju (aptuveni 5 reizes gadā);  Informācijas sniegšanas pienākumu radītās izmaksas (vidējais) jeb administratīvais slogs kredīta starpniekam vai kredīta starpnieka pārstāvim aprēķināms šādi:  C = (8,04 x 1) x (30 x 5) = 1206 euro  Administratīvā sloga ietekme uz reģistra iestādi naudas izteiksmē, ir **1206 euro.** Administratīvais slogs reģistra iestādei ir minimāls. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016.** | | Turpmākie trīs gadi (*euro*) | | |
| **2017.** | **2018.** | **2019.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar 2016.gadu | Izmaiņas, salīdzinot ar 2016.gadu | Izmaiņas, salīdzinot ar 2016.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 20 000 | 10 000 | 10 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 20 000 | 10 000 | 10 000 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 20 000 | 10 000 | 10 000 |
| 3.1. valsts pamatbudžets | 0 | 0 | 20 000 | 10 000 | 10 000 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai | 0 | 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 |
| 6. Detalizēts ieņēmumu un izdevu­mu aprēķins: | **1. Ieņēmumi no kredītu starpnieku un kredītu starpnieku pārstāvju reģistrācijas valsts nodevas**  Juridiskas personas:  10 x 1 000 *euro* = 10 000 *euro*  Fiziskas personas:  20 x 500 *euro* = 10 000 *euro*  **Kopā: 20 000 *euro***  **2. Ieņēmumi no kredītu starpnieku un kredītu starpnieku pārstāvju ikgadējās uzraudzības valsts nodevas**  Juridiskas personas:  10 x 500 *euro* = 5 000 *euro*  Fiziskas personas:  20 x 250 *euro* = 5 000 *euro*  **Kopā:10 000 *euro*** | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Patērētāju tiesību aizsardzības centrs noteikumu projektā ietvertās funkcijas īstenos piešķirto valsts budžeta līdzekļu ietvaros. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Lai nodrošinātu Direktīvas 2014/17/ES prasību pārņemšanu nacionālajos normatīvajos aktos, papildus noteikumu projektam ir izstrādāts “Noteikumi par patērētāju kreditēšanu”, kas aizstās Ministru kabineta 2010.gada 28.decembra noteikumus Nr.1219 “Noteikumi par patērētāju kreditēšanu”. Daļa direktīvas normu ir iekļautas 09.06.2016. pieņemtajā likumā “Grozījumi Patērētāju tiesību aizsardzības likumā”. Noteikumu projekts “Noteikumi par patērētāju kreditēšanu” ir izstrādāts un izsludināts VSS 21.jūlijā (VSS-697).  Lai noteiktu jaunu valsts nodevas objektu būs nepieciešams izdarīt grozījumus likumā “Par nodokļiem un nodevām”, paredzot noteikt reģistrācijas un ikgadējo uzraudzības valsts nodevu kredīta starpniekiem un kredīta starpnieku pārstāvjiem. |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes 2014.gada 4.februāra direktīva 2014/17/ES *par patērētāju kredītlīgumiem saistībā ar mājokļa nekustamo īpašumu un ar ko groza Direktīvas 2008/48/EK un 2013/36/ES un Regulu (ES) Nr. 1093/2010* |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |  |  |  |
| --- | --- | --- | --- |
| **1.tabula**  **Tiesību akta projekta atbilstība ES tiesību aktiem** | | | |
|  | | | |
| A | B | C | D |
| Direktīva 2014/17/ES  29.panta 1.punkts; | 1.punkts | Ieviests pilnībā. | Stingrākas prasības nav paredzētas. |
| Direktīva 2014/17/ES  29.panta 1., 4. un 6.punkts; 31.panta 4.punkts | 2.punkts | Ieviests pilnībā. | Stingrākas prasības nav paredzētas. |
| Direktīva 2014/17/ES  29.panta 4.punkts; 31.panta 4.punkts | 3.punkts | Ieviests pilnībā. | Stingrākas prasības nav paredzētas. |
| Direktīva 2014/17/ES  29.panta 2., 4. un 5.punkts | 5.punkts | Ieviests pilnībā. | Stingrākas prasības nav paredzētas. |
| Direktīva 2014/17/ES  29.panta 4.punkts; | 12.punkts | Ieviests pilnībā. | Stingrākas prasības nav paredzētas. |
| Direktīva 2014/17/ES  29.panta 4.punkts | 13.punkts | Ieviests pilnībā. | Stingrākas prasības nav paredzētas. |
| Direktīva 2014/17/ES  32.panta 3.punkts | 15.punkts | Ieviests pilnībā. | Stingrākas prasības nav paredzētas. |
| Direktīva 2014/17/ES  29.panta 2.punkts | 16.punkts | Ieviests pilnībā. | Stingrākas prasības nav paredzētas. |
| Direktīva 2014/17/ES  31.panta 2.punkts | 18.punkts | Ieviests pilnībā. | Stingrākas prasības nav paredzētas. |
| Direktīva 2014/17/ES  33.panta 1.punkts | 26.punkts | Ieviests pilnībā. | Stingrākas prasības nav paredzētas. |
| Direktīva 2014/17/ES  33.panta 2.un 3.punkts | 28.punkts | Ieviests pilnībā. | Stingrākas prasības nav paredzētas. |
| Direktīva 2014/17/ES  31.panta 2. un 3.punkts | 29.punkts | Ieviests pilnībā. | Stingrākas prasības nav paredzētas. |
| Direktīva 2014/17/ES  34.panta 1.punkts | 33.punkts | Ieviests pilnībā. | Stingrākas prasības nav paredzētas. |
| Direktīva 2014/17/ES  34.panta 2.punkts | 34.punkts | Ieviests pilnībā. | Stingrākas prasības nav paredzētas. |
| Direktīva 2014/17/ES  34.panta 2.punkts | 35.punkts | Ieviests pilnībā. | Stingrākas prasības nav paredzētas. |
| Direktīva 2014/17/ES  34.panta 2.punkts | 36.punkts | Ieviests pilnībā. | Stingrākas prasības nav paredzētas. |
| Direktīva 2014/17/ES  34.panta 2.punkts | 37.punkts | Ieviests pilnībā. | Stingrākas prasības nav paredzētas. |
| Direktīva 2014/17/ES  34.panta 4.punkts | 38.punkts | Ieviests pilnībā. | Stingrākas prasības nav paredzētas. |
| Direktīva 2014/17/ES  34.panta 4.punkts | 39.punkts | Ieviests pilnībā. | Stingrākas prasības nav paredzētas. |
| Direktīva 2014/17/ES  34.panta 5.punkts | 40.punkts | Ieviests pilnībā. | Stingrākas prasības nav paredzētas. |
| Direktīva 2014/17/ES  36.panta 1.punkts | 41.punkts | Ieviests pilnībā. | Stingrākas prasības nav paredzētas. |
| Direktīva 2014/17/ES  32.panta 3.punkts | 42.punkts | Ieviests pilnībā. | Stingrākas prasības nav paredzētas. |
| Direktīva 2014/17/ES  36.panta 3.punkts | 43.punkts | Ieviests pilnībā. | Stingrākas prasības nav paredzētas. |
| Direktīva 2014/17/ES  32.panta 3.punkts | 44.punkts | Ieviests pilnībā. | Stingrākas prasības nav paredzētas. |
| Direktīva 2014/17/ES  36.panta 4.punkts | 46.punkts | Ieviests pilnībā. | Stingrākas prasības nav paredzētas. |
| Direktīva 2014/17/ES  36.panta 4.punkts | 47.punkts | Ieviests pilnībā. | Stingrākas prasības nav paredzētas. |
| Eiropas Parlamenta un Padomes 2010.gada 24.novembra regula Nr.1093/2010 ar ko izveido Eiropas Uzraudzības iestādi (Eiropas Banku iestādi), groza Lēmumu Nr. 716/2009/EK un atceļ Komisijas Lēmumu 2009/78/EK | 37.punkts | Ieviests pilnībā. | Stingrākas prasības nav paredzētas. |
| Eiropas Parlamenta un Padomes 2010.gada 24.novembra regula Nr.1093/2010 ar ko izveido Eiropas Uzraudzības iestādi (Eiropas Banku iestādi), groza Lēmumu Nr. 716/2009/EK un atceļ Komisijas Lēmumu 2009/78/EK | 39.2.apakšpunkts | Ieviests pilnībā. | Stingrākas prasības nav paredzētas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.  Kādēļ? | Latvija nav izmantojusi Direktīvas 2014/17/ES 30.panta 1.punktā doto izvēles iespēju un nav izdalījusi atsevišķi piesaistītos kredīta starpniekus, jo tādejādi tiktu sadrumstalots tiesiskais regulējums kredīta starpniecības pakalpojumu jomā. Latvijas ieskatā nav būtiski nošķirt vai kredīta starpnieks vai kredīta starpnieka pārstāvis pārstāv atsevišķu kredītu devēju vai vairākus. Izstrādātais regulējums vienlīdz attiecas gan uz piesaistīto kredītu starpnieku, tā arī uz nepiesaistīto kredītu starpnieku, kuri sniegs savus pakalpojumus Latvijā.  Latvija ir izmantojusi Direktīvas 2014/17/ES 31.panta 1.punktā doto izvēles iespēju un ir atļāvusi kredīta starpniekiem norīkot pārstāvjus. Latvijas ieskatā nav pamata ierobežot uzņēmējdarbības vidi, bet ļaut pēc iespējas lielākam subjektu lokam nodarboties ar kredīta starpniecības pakalpojumu sniegšanu. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar | | |
| Cita informācija | Citas Direktīvas 2014/17/ES prasības ieviestas ar 09.06.2016. Saeimā apstiprinātajiem grozījumiem Patērētāju tiesību aizsardzības likumā un ministru kabineta noteikumu projektā “Noteikumi par patērētāja kreditēšanu”(VSS-697). | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekta izstrādes procesā notikušas diskusijas ar anotācijas I.sadaļas 3.punktā minētajā Darba grupā iesaistīto iestāžu un biedrību pārstāvjiem. |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Darba grupas viedoklis tika ņemts vērā, izstrādājot noteikumu projektu. |
| 4. | Cita informācija | Nav |

|  |  |  |  |
| --- | --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | | |
| 1. | Projekta izpildē iesaistītās institūcijas | Projekta izpildi nodrošina Patērētāju tiesību aizsardzības centrs. | |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Atbilstoši Direktīvas 2014/17/ES prasībām noteikumu projekts paredz, ka Patērētāju tiesību aizsardzības centrs veiks kredīta starpnieku un kredīta starpnieku pārstāvju reģistrāciju un darbības uzraudzību.  Projekts neparedz veidot jaunas valsts institūcijas. | |
| 3. | Cita informācija | Nav | |
|  | | | |  | |

|  |  |
| --- | --- |
| Iesniedzējs: |  |
| Ministru prezidenta biedrs, ekonomikas ministrs | A.Ašeradens |
| Vīza: valsts sekretārs | J.Stinka |

4969

D.Brūklītis, 67013274  
Didzis.Bruklitis@em.gov.lv